༧གོང་ས་མཆོག་དགུང་གྲངས་༨༥ཐོག་ཕྱིར་ལ་ལོག་ཡོང་གི་རེད་ཅེས་སོགས་མའོ་ཙེ་ཏུང་གིས་གསུངས་ཡོད་པ་རེད་ཟེར་བ་དང་།དེ་ཡང་ལུང་བསྟན་རེད་ཟེར་བ་སོགས་ཀྱང་།བོད་པའི་སྤྱི་ཚོགས་ཀྱི་འཕྲིན་ལམ་ཁག་ཏུ་མང་པོ་ཞིག་འགྲོ་བཞིན་འདུགད་དུང་ཉེ་ལམ་ཞི་ཅིན་ཕིན་གྱི་ཨ་མས་ཅིག་བཤད་པ་རེད་ཟེར་བ་སོགས་མང་པོ་ཞིག་གཅིག་རྗེས་གཉིས་མཐུད་ཀྱིས་བཤད་བཞིན་པ་དེ་དག་ནི་ཅུང་ཡ་མཚན་སྐྱེ་དགོས་པའི་གནད་དོན་ཞིག་ཏུ་མཐོང་ཞིང་།བོད་རེ་བས་ཕོང་།རྒྱ་དོགས་པས་ཕོང་ཟེར་བ་དེ་སྔོན་ནས་ཡོད་པའི་སྡོམ་ཚིག་ཅིག་རེད་དེ།ད་ལྟའི་ཆར་ཡང་བོད་པའི་སྤྱི་ཚོགས་ཁྱོན་ཡོངས་ཀྱི་ཆ་ནས་གནས་སྟངས་དེ་སོར་གནས་ཡིན་པ་ལྟ་བུ་རེད་འདུགགནད་དོན་འདིའི་ཐོག་ནས་བོད་པ་མང་པོ་ཞིག་གིས་བོད་ཀྱི་རྩ་དོན་འཐབ་རྩོད་དེ་རང་བཞིན་དང་འབད་མེད་ལྷུན་འགྲུབ་ཀྱིས་ཐག་གཅོད་ཡོང་བ་ཞིག་ཏུ་རེ་བ་རྒྱག་གི་ཡོད་པ་དང་།སྐབས་རེ་མའོ་ཙེ་ཏུང་ཡང་རྗེ་བཙུན་འཇམ་པའི་དབྱངས་སུ་མཐོང་སོང་ཞེས་བོད་ཀྱི་མཁས་པ་སྐད་གྲགས་ཅན་དེ་འདྲས་བཤད་མྱོང་ལ།ད་ལྟའང་མངོན་ཤེས་ཅན་ཞིག་ཏུ་ངོས་འཛིན་བྱེད་མཁན་ཡང་ཡོད་ཚོད་འདུག